Гавиан агын суусу

Гавиан агын суусу — Кадамжай районунда жайгашкан агын суу, Сох дарыясынын оң куймасы.

Гараты суусу кошулгандан кийин Сохко куят. Узундугу 33 км, алабынын аянты 237 км2. Алабынын деңиз деңгээлинен орточо бийиктиги 2900м. Суу куралуу облусуна кирет. Куруксай  тоосунун түндүк капталынан  агып түшөт. Жогорку бөлүгү кууш колот аркылуу агып, ортоңку  бөлүгүндө Тескей  тоосунан өткөндө өрөөнгө чыгат. Боюнда токой кездешет. Жылдык орточо чыгымы 1,90 м3/сек, эң көбү май–июнда, эң азы январь–февралда байкалат. Жээгинде Хайдаркен, Чечме, Ормош  ж.б.  кыштактар жайгашкан.Кобунчо сугатка пайдаланылат.

 Булактар 
 Кыргызстан географиясы, Бишкек 2004

Категория:Кадамжай району
Категория:Кыргызстандын суулары‎